Virginia Giuffre

Roedd Virginia Louise Giuffre (ganwyd Roberts; 9 Awst 1983 – 25 Ebrill 2025) yn ymgyrchydd a oedd yn cynnig cefnogaeth i oroeswyr masnachu rhyw. Creodd Giuffre'r grŵp ymgyrchu Victims Refuse Silence, sefydliad dielw yn yr Unol Daleithiau, yn 2015, a gafodd ei ail-lansio o dan yr enw Speak Out, Act, Reclaim (SOAR) ym mis Tachwedd 2021. Siaradodd gyda gohebwyr yn Unol Daleithiau America a gwledydd Prydain am ei phrofiadau o gael ei masnachu gan Jeffrey Epstein a'i ffrind Ghislaine Maxwell.

Cafodd Virginia Louise Roberts ei geni yn Sacramento, Califfornia, yn ferch i Sky William Roberts a Lynn Trude Cabell. Roedd ganddi ddau lysfrawd, Sky a Daniel. Symudodd y teulu i Loxahatchee yn Palm Beach County, Florida, pan oedd hi'n bedair oed. Dywedwyd ei bod wedi dod o "gartref cythryblus" a'i bod, ers yn saith oed, wedi cael ei chamdrin gan ffrind agos i'r teulu. Dywedodd Giuffre wrth y Miami Herald ei bod wedi mynd o fod mewn “sefyllfa sarhaus, i fod yn ffoi, i fyw mewn cartrefi maeth”. Roedd hi'n byw ar y strydoedd yn 14 oed. Yn ddiweddarach cafodd ei cham-drin gan fasnachwr rhyw, Ron Eppinger, oedd yn rhedeg "asiantaeth modelu". Bu Giuffre yn byw gydag Eppinger am tua 6 mis.  

Yn 14 oed, aeth yn ôl i fyw at ei thad, oedd yn gweithio fel rheolwr cynnal a chadw yn Mar-a-Lago a oedd yn eiddo i Donald Trump, a helpodd Giuffre i gael swydd yno. 

Yng nghanol 2000, cyfarfu Giuffre â Ghislaine Maxwell pan oedd yn gweithio fel cynorthwyydd sba yng nghlwb preifat Mar-a-Lago. Cysylltodd Maxwell â Giuffre, a chynigiodd swydd bosibl iddi yn gweithio i Epstein fel tylinydd teithiol gyda'r sicrwydd nad oedd angen unrhyw brofiad. Yn ôl Giuffre, pan gyrhaeddodd hi gartref Jeffrey Epstein ar Palm Beach, roedd hwnnw yn gorwedd yn noeth, a dywedodd Maxwell wrthi sut i'w dylino. Dywedodd Giuffre, ar ôl i Maxwell ei chyflwyno i Jeffrey Epstein, fod y ddau wedi dechrau ei meithrin er mwyn darparu gwasanaethau rhywiol gan esgus ei bod i gael ei hyfforddi fel therapydd tylino proffesiynol. 

O'r achos ym mis Mawrth  2001 yr honnwyd bod Giuffre wedi'i fasnachu i'r Tywysog Andrew, mab Elisabeth II, brenhines y Deyrnas Unedig, dywedodd hi mewn cyfweliad ei bod yn gyfnod "drygionus" a "gwir brawychus" yn ei bywyd".  Ar ôl ymweld â chlwb nos, mae Giuffre yn dweud bod Maxwell wedi dweud wrthi ei bod hi, "yn gorfod gwneud i Andrew yr hyn rydw i'n ei wneud i Jeffrey".  Mewn dogfennau llys o siwt sifil a ryddhawyd o sêl yn 2019, enwodd Giuffre sawl un arall y mae’n honni bod Epstein a Maxwell wedi cyfarwyddo iddi gael rhyw â nhw, gan gynnwys pobl enwog.   Roedd nifer o’r dynion wedi gwadu honiadau Giuffre.  

Ym mis Medi 2002, yn 19 oed, hedfanodd Giuffre i Wlad Thai a mynychu'r Ysgol HyfforddiTylino Rhyngwladol  yn Chiang Mai. Tra yn yr ysgol dylino yng Ngwlad Thai, cyfarfu â Robert Giuffre, hyfforddwr crefft ymladd o Awstralia, a phriododd y ddau yn gyflym wedi hynny.  Dechreuodd hi a'i gŵr fywyd a theulu yn Awstralia, a thorrodd Giuffre gysylltiad ag Epstein a Maxwell. 

Yn dilyn ei phriodas â Robert Giuffre yn 2002, bu Virginia yn byw yn Glenning Valley ar yr Arfordir Canolog, De Cymru Newydd am 11 mlynedd.  Symudodd y teulu i'r Unol Daleithiau ym mis Tachwedd 2013 ac arhosodd am nifer o flynyddoedd, gan dreulio amser yn Florida i ddechrau,  ac yn ddiweddarach yn Colorado yn 2015.  Yn 2019, adroddwyd bod Virginia Giuffre yn byw yn Cairns, Queensland, gyda'i gŵr Robert a'u tri phlentyn: dau fab ac un ferch.  Yn 2020, symudodd gyda’i theulu i Ocean Reef yn Perth, Gorllewin Awstralia.  

Ar Fawrth 31, 2025, mewn post Instagram, dywedodd Giuffre fod ei char mewn gwrthdrawiad â bws a oedd yn teithio yn , gan arwain at fethiant arennol. Dywedodd Giuffre iddi gael pedwar diwrnod i fyw. Fe gafodd Giuffre ei chludo i’r ysbyty wedyn wrth i’w chyflwr waethygu. 

Adeg ei marwolaeth, roedd yng nghanol anghydfod gwarchodaeth dros ei thri phlentyn gyda Robert Giuffre, wedi iddynt ysgaru.

Yn ôl ei theulu, bu farw Giuffre drwy hunanladdiad yn ei chartref yn Neergabby, Gorllewin Awstralia, ar Ebrill 25. 

Cyfeiriadau

Categori:Carfanau pwyso
Categori:Genedigaethau 1983
Categori:Marwolaethau 2025
Categori:Merched yr 21ain ganrif o'r Unol Daleithiau
Categori:Pobl o Sacramento